123.91 REGOLI DWAR L-EŻENZJONI MIT-TAXXA FUQ L-INCOME FUQ SUSSIDJI AGRIKOLI L-AVVIŻ LEGALI 52 ta’ l-2006. L-AVVIŻ LEGALI 52 ta’ l-2006. 1. Titolu u bidu fis-seħħ. It-titolu ta’ dawn ir-regoli huwa Regoli dwar l-Eżenzjoni mit-Taxxa fuq l-Income fuq Sussidji Agrikoli, u dawn għandhom jitqiesu li daħlu fis-seħħ mis-sena ta’ stima libdiet fl-1 ta’ Jannar, 2005. 2. Is-sussidji li huma eżenti mit-taxxa fuq l-income) ta’ l-Att dwar it-Taxxa fuq l-Income Is-sussidji li huma eżenti mit-taxxa fuq l-income skond id-disposizzjonijiet ta’ l-artikolu 12(1)(r huma dawn li ġejjin: (a) sussidji mogħti jin taħt is-Social Market Policy Programme għall-Agrikoltura Maltija (SMPPMA) fis-setturi tal-produzzjoni li ġejjin: (i) frott frisk; (ii) ħaxix frisk; (iii) frott u ħaxix għall-ipproċessar; (iv) inbid; (v) majjal; (vi) laħam tat-tjur; (vii) bajd; (viii) ħalib; (b) sussidji ta’ l-Unjoni Ewropea għall-biedja mogħti jin taħt il-Politika Agrikola Komuni (PAK): (i) għajnuna lill-produtturi tat-tadam għall-ipproċessar; (ii) għajnuna finanzjarja fuq it-trobbija tan-nagħaġ; (iii) għajnuna finanzjarja speċjali fuq il-qatla tal-bovini; (iv) għajnuna finanzjarja fuq il-qatla tal-vitella; (v) għajnuna finanzjarja speċjali fuq il-qatla ta’ l-għoġġiela; (vi) għajnuna fuq qmuħ, ċereali u magħlef ieħor; (vii) għajnuna lil għaqdiet ta’ produtturi u gruppi ta’ produtturi; (viii) għajnuna għal produzzjoni ta’ żejt taż-żebbuġa; (ix) għajnuna fuq ir-raba’ mistrieħ; (x) għajnuna finanzjarja għall-ħalib; (ċ) miżuri ta’ għajnuna taħt il-Programm ta’ Żvilupp Rurali (PŻR): (i) għajnuna taħt l-Iskema Rurali ta’ qabel l-adeżjoni għar-Restawr ta’ Ħitan tas-Sejjieħ; (ii) għajnuna taħt l-Iskema Rurali ta’ qabel l-adeżjoni għal Għaqdiet tal-Produtturi; (iii) għajnuna taħt il-miżura tal-PŻR għal Għaqdiet tal-Produtturi; (iv) għajnuna taħt il-miżuri Agro-ambjentali tal-PŻR; (v) għajnuna taħt il-miżura tal-PŻR għal Żoni Żvantaġġati; (vi) għajnuna taħt il-miżura Ad Hoc tal-PŻR; (vii) għajnuna taħt il-miżura tal-PŻR biex Jintlaħqu l-Livelli; (viii) għajnuna taħt il-miżura tal-Fondi Strutturali għall-Investimenti fi Rziezet Agrikoli; (ix) għajnuna taħt il-miżura tal-Fondi Strutturali għat-Tqegħid fis-Suq u Proċessar ta’ Prodotti Agrikoli.